**Sarajevo, 31.03.2021.**

**MFS-EMMAUS RASPISUJE JAVNI**

**POZIV ZA DOSTAVLJANJE PONUDE ZA KREIRANJE I IMPLEMENTACIJU ONLINE KAMPANJE (Google AdWords, Facebook i Instagram + organizacija video takmičenja za djecu/mlade)**

Projekt: “Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja u Bosni i Hercegovini”

*(Prevention of Violence against Children Trough Strengthening Professional Capacities and Education of Children on VAC Prevention in Bosnia and Herzegovina)*

1. ***Uvod***

Međunarodni **forum solidarnosti- EMMAUS (MFS-EMMAUS)** je jedna od najvećih samoodrživih domaćih nevladinih organizacija koja preko 20 godina radi na sprječavanju trgovine ljudima i ilegalnih migracija, prevencije svih oblika nasilja nad djecomi prevenciji zloupotrebe djece u digitalnom okruženju. MFS-EMMAUS je član Konzorcijuma za zaštitu djece u Bosni i Hercegovini, zajedno s organizacijama UNICEF i Save the Children. U nastavku projekta “Sprječavanje nasilja usmjerenog prema djeci kroz jačanje profesionalnih kapaciteta i edukacije djece o prevenciji nasilja u Bosni i Hercegovini” koji MFS-EMMAUS implementira uz podršku UNICEF-a i Vlade Švedske, planiran je nastavak edukativnih i promotivnih aktivnosti, kako bi se djeca, roditelji i svi ostali građani educirali o različitim oblicima nasilja, prevencije i prijavljivanja istog, kao i promocija Centra za sigurni internet i njegovih usluga (prijavljivanje neprimjerenog sadržaja i psihosocijalna podrška žrtvama).

1. ***Cilj***

Cilj kampanje je podsticanje djece, ali i odraslih osoba da prijave nasilje kojem su potencijalno izloženi oni ili bilo koje drugo dijete ili maloljetnik/ca. Globalna istraživanja su pokazala da su mjere izolacije, uvedene zbog pandemije virusa COVID-19 uzrokovale nagli porast nasilja nad djecom i nasilja u porodici. Digitalna kampanja je jedan od kanala komunikacije koji imaju za cilj podizanje svijesti da nasilje nije prihvatljivo, bez obzira o kojoj vrsti nasilja se radi. Kampanja također treba promovisati besplatnu savjetodavnu liniju HELPLINE (0800 223 23) i Centar za sigurni internet. Više informacija možete pronaći na [www.sigurnodijete.ba](http://www.sigurnodijete.ba). Kampanja bi trebala obuhvatati više segmenata – promociju putem Facebook-a i Instagram-a (putem već uspostavljenih profila na Facebooku i Instagramu „Sigurno dijete“) i putem Google Adwords-a obuhvatiti YouTube, „online table“ za vrijeme online nastave i druge posjećene web lokacije koje koriste ciljne skupine projekta (primarno djeca, roditelji i nastavnici). U sklopu kampanje je potrebno organizirati i takmičenje za djecu/mlade uzrasta 13- 18 godina gdje će navedena ciljna skupina dostavljati kratke video klipove u trajanju do 30 sekundi na temu „Surfaj sigurno“- , jer je nasilje u digitalnom okruženju postalo dominantan oblik nasilja u doba pandemije. Takmičenje će biti organizirano u uskoj saradnji sa predstavnicima MFS-EMMAUS-a i uz prethodno detaljno razvijena pravila takmičenja.

1. ***Dužnosti i obaveze Ponuđača***

Ponuđač će dostaviti ponudu sa specifikacijom troškova izrade kampanje u trajanju od 15.04.2021 do 20.06.2021. (2 mjeseca).

Kampanja treba obuhvatiti:

* izradu strategije i detaljnog media plana kampanje;
* razvoj kratkih video materijala koji će biti promovisani putem Google AdWords YouTube bumper-a u trajanju od dva mjeseca;
* razvoj banera za Google Display kampanju za promociju Centra za sigurni internet i njegovih usluga/servisa koji će biti promovisani na pomenutim strateškim web lokacijama u trajanju od 2 mjeseca;
* razvoj vizuala i sadržaja za Facebook i Instagram profile „Sigurno dijete“;
* promocija već postojećih proizvoda Centra za sigurni internet (mobilne aplikacije/igrice, animirani film, video);
* realizacija online video takmičenja za djecu/mlade;

Datumi aktivnosti će biti precizirani Ugovorom koji će Naručilac potpisati sa Ponuđačem. Ponuđač će tokom angažmana sarađivati sa Naručiocem, te se konsultovati i tražiti potvrdu razvijenih materijala prije plasiranja istih. Ponuđač će vršiti optimizaciju i retargetiranje i evaluaciju kampanje. Ponuđač će pripremiti detaljnu evaluaciju/izvještaj o rezultatima kampanje po završetu implementacijskog perioda, a najkasnije do 25. juni 2021. godine.

1. ***Obaveze Naručioca***

MFS - EMMAUS će kao Naručilac osigurati potrebnu savjetodavnu podršku Ponuđaču kako bi se izvršio zadatak u predviđenom roku, šo uključuje sljedeće:

* pristup relevantnim podacima potrebnim za implementaciju kampanje;
* konsultacije sa dječijim psihologom radi prilagođavanja materijala ciljnim skupinama;
* blagovremeno pružanje mišljenja i prijedloga o izmjenama i dopunama razvijenih sadržaja, u cilju finalizacije istih.
1. ***Vremenski okvir***

Predviđeni angažman je u trajanju od 15.04. - 25.06.2021. godine. Prijedloge detaljne strategije i media plana, kao i inicijalnih vizuala za početak realizacije kampanje sukladno razvijenoj strategiji i planu dostaviti Naručiocu na odobrenje do 20.04.2021. godine. Prijedloge drugih materijala dostaviti najmanje sedam (7) dana prije objave (video materijali), te 48 sati prije objave (vizuelni sadržaji).

Dostaviti izvještaj Naručiocu do 25.06.2021. godine.

1. ***Intelektualno vlasništvo***

Svi proizvodi koji nastanu u okviru ove aktivnosti (dokumentarna, digitalna, cyber, projektna, video/audio dokumentacija itd.) pripadaju MFS EMMAUS-u koji ima ekskluzivna prava nad njihovom upotrebom i daljom distribucijom. Osim za potrebe ove aktivnosti, dokumenti i proizvodi neće biti korišteni u druge svrhe bez prethodnog pismenog odobrenja MFS-EMMAUS-a, a u skladu sa Zakonima o autorskim pravima po nacionalnim i međunarodnim standardima.

1. ***Ugovorni aranžmani i nadzor***
* na poziv se mogu prijaviti fizička i pravna lica;
* odabrani Ponuđač će biti angažiran putem za to zakonski predviđenog ugovora, isključivo u svrhu pružanja navedenih usluga, unutar dogovorenog vremenskog okvira.
1. ***Naknada/plaćanje***

Svi troškovi kreiranja materijala i kompletne implementacije kampanje trebaju biti sadržani i detaljno navedeni u okviru pojedinačnih ponuda.

Plaćanje se obavlja u 3 obroka:

* po potpisivanju Ugovora;
* po početku kampanje;
* po usvajanju izvještaja od strane Naručioca.

**Naručioc zadržava pravo da obračuna ponuđaču zatezne kamate, ukoliko se dogovoreni posao ne izvrši u dogovorenom vremenskom roku.**

*MFS- EMMAUS je humanitarna organizacija uspostavljena s ciljem jačanja i promocije ljudskih prava u Bosni i Hercegovini, kao i zaštite djece i mladih od svih oblika nasilja, te ljubazno apelujemo na Vašu društvenu odgovornost pri kreiranju ponude koja će biti povoljnija od strandardnih tržišnih ponuda za komercijalne usluge.*

1. ***Način podnošenja ponude***

Ponuđači su dužni dostaviti sljedeće:

1. Prijavu na javni poziv sa biografijom (fizička lica) ili sažetak o agenciji/kompaniji (pravna lica) i primjere prethodno realiziranih kampanja/aktivnosti;
2. kratak prijedlog strategije kampanje i vizualnih sadržaja;
3. finansijski prijedlog sa obračunom i narativom troškova koji se odnose na zadatak.
4. ***Dostava ponuda***

Ponude moraju biti dostavljene na e-mail adresu: sarajevo@mfs-emmaus.ba najkasnije do 23.04.2021. godine.

Zainteresirane stranke se pozivaju da kontaktiraju MFS-EMMAUS ured u Sarajevu za sve dodatne informacije, na tel. +387 33 263 385. Kontakt osoba Zlatko Ikonić.